୨୦୧୮ ଅଗଷ୍ଟ ୧୫ରେ ରିଲିଜ ହୋଇଥିବା ଜନ ଆବ୍ରାହମଙ୍କ ଫିଲ୍ମ ସତ୍ୟମେବ ଜୟତେ ସଫଳ ହେବା ପରେ ନିର୍ମାତା ଏହାର ସିକ୍ୱଲ ସତ୍ୟମେବ ଜୟତେ ନିର୍ମାଣ କରିବା ପାଇଁ ଘୋଷଣା କରିଛନ୍ତି । ଏହାକୁ ନେଇ ଏବେ ଫ୍ୟାନଙ୍କ କ୍ରେଜ ଦୁଇ ଗୁଣ ବଢି ଯାଇଛି । ଏବେ ଫିଲ୍ମ ନିର୍ମାତା 'ସତ୍ୟମେବ ଜୟତେ ୨'ର ରିଲିଜ ଡେଟର ଘୋଷଣା କରିଛନ୍ତି ।
ଏହି ଫିଲ୍ମ ଆଗାମୀ ବର୍ଷ ୨ ଅକ୍ଟୋବରରେ ରିଲିଜ ହେବ । କେବଳ ଏତିକି ନୁହେଁ ଫିଲ୍ମରେ କେଉଁ ଅଭିନେତ୍ରୀ ଜନଙ୍କ ଅପୋଜିଟରେ ନଜର ଆସିବେ ତାହା ମଧ୍ୟ ମେକର୍ସ ରିଲିଜ କରିଥିବା ପୋଷ୍ଟରରେ ସୂଚନା ଦେଇଛନ୍ତି ।
ଫିଲ୍ମରେ ଜନଙ୍କ ଅପୋଜିଟରେ ନିର୍ମାତା-ନିର୍ଦ୍ଦେଶକ ଦିବ୍ୟା ଖୋସଲା କୁମାରଙ୍କ ନାମ ଘୋଷଣା କରିଛନ୍ତି । ଦିବ୍ୟା ୨୦୦୪ରେ ରିଲିଜ ହୋଇଥିବା ଅମିତାଭ ବଚ୍ଚନ ଷ୍ଟାରର ଫିଲ୍ମ ଅବ ତୁହ୍ମାରେ ହବାଲେ ୱତନ ସାଥିୟୋଁରୁ ନିଜର ଅଭିନୟ କ୍ୟାରିଅର ଆରମ୍ଭ କରିଥିଲେ । ଏହା ପରେ ସେ ଇକ୍କା -ଦୁକ୍କା ଫିଲ୍ମରେ ନଜର ଆସିଥିଲେ ମାତ୍ର ପରେ ସେ ଅଭିନୟ ଛାଡି ନିର୍ଦ୍ଦେଶନାରେ ପାଦ ଦେଲେ । ଏବେ ସେ ପୁଣିଥରେ ସତ୍ୟମେବ ଜୟତେ ୨ ଜରିଆରେ ଅଭିନୟ କ୍ଷେତ୍ରରେ ପାଦ ଦେବେ ।
ଫିଲ୍ମ 'ସତ୍ୟମେବ ଜୟତେ ୨'ବିଷୟରେ କହିବାକୁ ଗଲେ ଫିଲ୍ମର ନିର୍ଦ୍ଦେଶାନ ଦେବେ ମିଲାନ ଝାବେରୀ । ତେବେ ପ୍ରଥମ ପାର୍ଟ ପରି ଫିଲ୍ମର ଦ୍ୱିତୀୟ ପାର୍ଟ ଦର୍ଶକଙ୍କୁ କେତେ ପସନ୍ଦ ଆସୁଛି ତାହା ଦେଖିବାକୁ ବାକି ରହିଲା ।
